rejauldu/bengali-wikipedia huggingface dataset:
বাংলা ব্যান্ড দিবস প্রতি বছর ১৩ ডিসেম্বর বাংলা ব্যান্ড সঙ্গীত উদযাপনের উদ্দেশ্যে পালিত হয়। এটি বাংলা ব্যান্ড সঙ্গীতশিল্পীদের জন্য অন্যতম স্মরণীয় দিন।  পৃথিবী ব্যান্ডের সুরকার কৌশিক চক্রবর্তী এই দিনের প্রবর্তক। তিনি এই দিবস পালনের জন্য কলকাতার গল্ফ গ্রিন সংলগ্ন অঞ্চলে "হাওয়ায় মেলেছি পাখনা" নামক কনসার্ট করেছিলেন (২০১৪)।  ইতিহাস ১৩ ডিসেম্বর ২০১৪ তারিখে, একটি বিখ্যাত বাংলা ব্যান্ড অভিলাষার কণ্ঠশিল্পী কুট্টি মজুমদারের স্মরণে 'হাওয়ায় মেলেছি পাখনা' নামে একটি ট্রিবিউট কনসার্টের আয়োজন করা হয়। তার ব্যান্ড সদস্য রাজা মুখার্জী এবং সত্যদেব বর্মণ এবং পৃথিবীর কৌশিক চক্রবর্তীর সাথে কনসার্টটি স্থাপনে গুরুত্বপূর্ণ ভূমিকা ছিল। দিনটিতে কলকাতা, ভারতের বিপুল সংখ্যক শীর্ষ বাংলা ব্যান্ড, কুট্টিকে শ্রদ্ধা জানাতে একত্রিত হয়েছিল। কুট্টি মজুমদার ১ অক্টোবর ২০১৪ তারিখে মৃত্যুবরণ করেছেন।  সেইদিন, কৌশিক চক্রবর্তীর সাথে একত্রিত হয়েছিলেন অভিলাশার সদস্য রাজা মুখার্জী ও সত্যদেব বর্মণ এবং তারা অনেক গুরুত্বপূর্ণ ভূমিকা পালন করেছিলেন। সিধু, পটা, গাবু, কৌশিক এবং সৌমিত্র রায়, অন্যদের মধ্যে, ২৬টি অভিলাষা ব্যান্ডের নিজস্ব গান পরিবেশন করেছিলেন এবং রূপম গৌতম চট্টোপাধ্যায়ের রচনা দরিয়া গানটি গাইতে মঞ্চে সকলের সাথে যোগ দিয়েছিলেন।  কৌশিক দিনটিকে 'বাংলা ব্যান্ড দিবস' হিসেবে চিহ্নিত করেছেন কারণ ১৩ তারিখের দিনটি ছিল বাংলা ব্যান্ডের জন্য একটি নবজাগরণ। অনেক বাংলা ব্যান্ড সঙ্গীতশিল্পীর একত্রিত হওয়াটা বেশ দীর্ঘ সময় ছিল। মিউজিশিয়ানরা শুধু তাদের ব্যক্তিগত ব্যান্ডেই সীমাবদ্ধ রাখেননি, সম্মিলিত হয়ে সেই রাতে পারফর্ম করেছেন।  বহিঃসংযোগ  কলকাতা টাইমস টাইমস অফ ইন্ডিয়ার দিনসেরা প্রতিবেদন  হাওয়ায় মেলেছি  পাখনা কনসার্ট ভিডিও (ইউটিউব)  তথ্যসূত্র  বিষয়শ্রেণী:বাংলা সঙ্গীত বিষয়শ্রেণী:ভারতের সঙ্গীত উৎসব বিষয়শ্রেণী:পশ্চিমবঙ্গের সংস্কৃতি
ফিরিঙ্গি হলো বাংলা ভাষায় ব্যবহৃত একটি শব্দ। ইউরোপীয় জাতি বোঝাতে শব্দটি ব্যবহৃত হয়। ফারসি শব্দ "ফিরাঙ্গি" () থেকে এটি উৎপত্তি লাভ করে। এছাড়াও ইউরোপীয় ও ভারতীয় মিশ্রণে জাত বর্ণসংকর জাতি বোঝাতেও শব্দটি ব্যবহৃত হয়।   ব্যুৎপত্তি  ইউরোপীয়দের মধ্যে পর্তুগিজরাই প্রথম বাংলায় আসে। এ অঞ্চলে পর্তুগিজদেরই ফিরিঙ্গি বলা হয়।  ফিরিঙ্গি শব্দের উদ্ভব পর্তুগিজ শব্দ ফ্রান্সেস (Frances) থেকে, যা দিয়ে যেকোনো ইউরোপীয় জাতি বুঝানো হত। ইংরেজিতে ফিরিঙ্গি শব্দের চারটি বানান দেখা যায়- Feringi, Firingi, Feringee, Feringhee। বাংলা ভাষায় ফিরিঙ্গি শব্দের তিনটি মূল অর্থ রয়েছে। যথা: পর্তুগিজ ও ভারতীয় মিশ্রণজাত জাতি, ইউরেশীয় ও বিদেশি খ্রিস্টান। বঙ্গদেশে এক সময়, বিশেষত ব্রিটিশ আমলের প্রথম দিকে, ফিরিঙ্গি শব্দটি সম্মানার্থে ব্যবহার করা হত। যেমন অবিভক্ত বাংলার কলকাতা থেকে প্রকাশিত 'প্রবর্ত্তক' পত্রিকার ১৩২৮ সংখ্যায় লেখা হয়: "সকল মঙ্গলালয় গাছপার কোরর্ণের (Gasper Gornet) ফিরিঙ্গী সুচরিতেষু"। জ্ঞানেন্দ্রমোহন দাসের অভিধান  জ্ঞানেন্দ্রমোহন দাসের মতে, ফরাসি franc হতে Feringi, Firingi, Feringee, Feringhee শব্দ চারটির উৎপত্তি। তিনি তার অভিধানে লিখেছেন,  আবুল ফজলের 'আইন-ই-আকবরি' ও ভারতচন্দ্র রায়গুণাকরের 'অন্নদামঙ্গল'-এ ফার্সি 'ফিরঙ্গ' () বলতে শুধু পর্তুগিজদের বোঝানো হয়েছে।   শব্দটির ব্যবহার   বাংলা ভাষায় ব্যবহার  "ফিরিঙ্গি", "ফিরঙ্গ", "ফেরঙ্গ" বা "ফিরিঙ্গী" রূপে ইউরোপীয় জাতি অথবা ইন্দো-ইউরোপীয় বর্ণ সংকর জাতিকে বোঝাতে বাংলা ভাষায় এই শব্দটি ব্যবহৃত হয়। কখনো কখনো শব্দটি "ফরাসি জাতি"কে নির্দেশ করে। "ফিরঙ্গি" বা "ফিরঙ্গিন" শব্দটি বিদেশি পুরুষ অর্থ পরিগ্রহ করে। এছাড়াও সিফিলিস নামক যৌন রোগকে অনেক সময় "ফিরিঙ্গি রোগ" নামে আখ্যায়িত করা হয়ে থাকে।   চাঁটগাঁইয়া ভাষায় ব্যবহার  চাঁটগাঁইয়া ভাষায় শব্দটি এক সময় পর্তুগিজদের ইঙ্গিত করতে ব্যবহার করা হতো। পর্তুগিজরা ছিল বিদেশি। স্থানীয় চাঁটগাঁইয়ারা পর্তুগিজ শাসন আমলে এই পর্তুগিজদের "ফিরিঙ্গি" বলে ডাকতো।  বর্তমানে শব্দটি শুধুমাত্র বিদেশি অর্থে ব্যবহার করা হয়।   অন্যান্য  শব্দটি হিন্দি ও নেপালি ভাষায়ও ব্যবহার করা হয়। সেখানে শব্দটির উচ্চারণ অনেকটা "ফিরাঙ্গী" বা "ফিরঙ্গী"।  তথ্যসূত্র  বিষয়শ্রেণী:বাংলা শব্দ বিষয়শ্রেণী:ফারসি শব্দ ও শব্দসমষ্টি
__NOTOC____NOEDITSECTION__  Wikipedia project pages  Wikipedia:Accuracy dispute  Wikipedia:Consensus  Wikipedia:Dispute resolution  Wikipedia:Disputed statement  Wikipedia:Neutral point of view  Wikipedia:Template messages  Wikipedia:Template namespace  টেমপ্লেট বিতর্কিত তথ্যসংক্রান্ত সঠিকতা  বক্স:   Article, ,  Section   For disputing recent promotions or amendments of policies and guidelines   For use on project pages (e.g., policies and guidelines), not on articles   ইনলাইন:   and  Statement  Statements on project pages  Disputed neutrality (POV)   বক্স:   Article,  Section,  Lead section   Map,  Title   Article,  Section   Article   ইনলাইন:   Statement   Statement  Both accuracy and POV  Boxes:   Talk page  উইকি *     *
নেত্রী-দ্য লিডার বাংলাদেশ ও তুরস্কের যৌথ প্রযোজনায় নির্মিতব্য বাংলা ভাষার একটি আসন্ন অ্যাকশনধর্মী চলচ্চিত্র। চলচ্চিত্রটি পরিচালনা করবেন অনন্ত জলিল ও উপেন্দ্র মাধব। চলচ্চিত্রটি প্রযোজনায় করেছে বাংলাদেশের মুনসুন ফিল্মস এবং তুরস্কের ১৯৫৮ ফিল্মস ইয়াপিম। ২৭ শে ফ্রেব্রুয়ারি, ২০২১ সালে ঢাকার হোটেল লা মেরিডিয়ানে চলচ্চিত্রটির আনুষ্ঠানিক ঘোষণা দেওয়া হয়।   পটভূমি  চলচ্চিত্রের গল্প বাংলাদেশের একটি বিভাগকে নিয়ে। গল্পটি একজন রাজনৈতিক নেতাকে দিয়ে শুরু হবে, তিনি মারা যাওয়ার পর তার দলের সম্মতিতে তার মেয়েকে দলের নেতৃত্ব দেওয়া হবে। এরপর তাকে ঘিরেই গল্প আবর্তিত হবে যেখানে একজন সাধারণ মেয়ের নেত্রী হয়ে উঠার গল্প দেখানো হবে।   শ্রেষ্ঠাংশে   আফিয়া নুসরাত বর্ষা - কেন্দ্রীয় নেত্রী চরিত্রে  অনন্ত জলিল - নেত্রীর দেহরক্ষী চরিত্রে  এরতুগ্রুল সাকার  কবির দোহন সিং  তরুণ অরোরা  প্রদীপ রাওয়াত  ইলিয়াস কাঞ্চন  কাজী হায়াৎ  আমির  হোসেন  সিমরিন লুবাবা - নেত্রীর কন্যা আসমা চরিত্রে   নির্মাণ  অনন্ত জলিল তার ফেসবুক পাতায় ২০২১ সালের শুরুতে চলচ্চিত্রটি নির্মাণের কথা ঘোষণা করেন। এর কিছুদিন পরেই চলচ্চিত্রটি নির্মাণের জন্য তুরস্কের এরতুগ্রুল সাকার, বুরাল ইয়ান, ইসরা সেনগুনালপ, দক্ষিণ ভারতের রবি কিষান, প্রদীপ রাওয়াত ও কবির দোহান সিং এবং ইরানের অভিনেতা আমির হোসেনের সাথে চুক্তি করা হয়। চলচ্চিত্রটি পরিচালনার জন্য দক্ষিণ ভারতের নির্মাতা উপেন্দ্র মাধবের পাশাপাশি তুরস্কের একজন পরিচালকের সঙ্গে চুক্তি করা হয়েছে।  ২৮ শে ফ্রেব্রুয়ারি ঢাকায় চলচ্চিত্রটির চিত্রগ্ৰহণ শুরু হয়েছে। চিত্রগ্ৰহণের ৯৫% অংশ বাংলাদেশে এবং বাকি অংশ ভারত এবং তুরস্কে অনুষ্ঠিত হবে।   তথ্যসূত্র   বিষয়শ্রেণী:আসন্ন বাংলা ভাষার চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:অনন্ত জলিল প্রযোজিত চলচ্চিত্র
২০২৩–২৪ কলকাতা মহিলা ফুটবল লিগ হল কন্যাশ্রী কাপ প্রতিযোগিতার ২৮তম আসর।  প্রতিযোগিতায় মোট ১৫ টি দল অংশগ্রহণ করেছিল যাদের যথাক্রমে আটটি ও সাতটি দলের দুটি গ্রুপে ভাগ করা হয়েছিল। ২২ নভেম্বর ২০২৩-এ ইস্টবেঙ্গল বনাম কালীঘাট স্পোর্টস লাভার্স অ্যাসোসিয়েশনের ম্যাচের মধ্য দিয়ে প্রতিযোগিতার সূচনা হয়েছিল; ম্যাচটি ইস্টবেঙ্গল গ্রাউন্ডে খেলা হয়েছিল।  মাঠ  রবীন্দ্র সরোবর স্টেডিয়াম  ইস্টবেঙ্গল গ্রাউন্ড  নৈহাটি স্টেডিয়াম  অমল দত্ত ক্রীড়াঙ্গন   মহামেডান স্পোর্টিং গ্রাউন্ড  ঋষি অরবিন্দ ময়দান, কোন্নগর  বিধাননগর স্পোর্টস কমপ্লেক্স   স্পোর্টস অথোরিটি অফ ইন্ডিয়া গ্রাউন্ড, সল্টলেক   মোহনবাগান গ্রাউন্ড  নেতাজী স্পোর্টস কমপ্লেক্স, কামালগাজি  ব্যারাকপুর স্টেডিয়াম   ডাঃ আম্বেদকর গ্রাউন্ড, গয়েশপুর  কিশোর ভারতী ক্রীড়াঙ্গন  গ্রুপ পর্ব গ্রুপ এ  গ্রুপ বি  চ্যাম্পিয়নশিপ পর্ব  তথ্যসূত্র  বিষয়শ্রেণী:কলকাতা মহিলা ফুটবল লিগ বিষয়শ্রেণী:২০২৩–২৪-এ ভারতীয় ফুটবল লিগসমূহ
মঙ্গল গ্রহের দুটি উপগ্রহ হলো ফোবোস ও ডিমোস। এদের আকৃতি অনিয়মিত। আগস্ট ১৮৭৭-এ মার্কিন জ্যোতির্বিজ্ঞানী আসাফ হল এই উপগ্রহ দুটি আবিষ্কার করেছিলেন এবং গ্রিক পুরাণে বর্ণিত যমজ চরিত্র ফোবোস (ভয়) ও দেইমোস (আতঙ্ক) থেকে মঙ্গল গ্রহের উপগ্রহ দুটির নামকরণ হয়েছে। গ্রিক পুরাণে ফোবোস ও ডিমোস হলো আরেসের সন্তান, যা আবার গ্রিক ভাষায় মঙ্গল গ্রহের নাম।  পৃথিবীর প্রাকৃতিক উপগ্রহ চাঁদের তুলনায় মঙ্গল গ্রহের ফোবোস ও ডিমোস উপগ্রহ দুটি আকারে ছোট। ফোবোসের ব্যাস ২২.২ কিলোমিটার ও ভর ১.০৮ কিলোগ্রাম। ডিমোসের ব্যাস ১২.৬ কিমি ও ভর ২.০ কিগ্রা। ফোবোসের কক্ষপথ মঙ্গল গ্রহের নিকটতম, এবং এর অর্ধ-পরাক্ষ ৯৩৭৭ কিমি ও কক্ষীয় পর্যায়কাল ৭.৬৬ ঘণ্টা। ডিমোসের কক্ষপথ মঙ্গল গ্রহের নিকটতম, এবং এর অর্ধ-পরাক্ষ ২৩৪৬০ কিমি ও কক্ষীয় পর্যায়কাল ৩০.৩৫ ঘণ্টা।  ইতিহাস প্রাথমিক জল্পনা thumb|কিউরিওসিটি রোভার থেকে মঙ্গল গ্রহের উপগ্রহ। এখানে ডিমোসের সামনে দিয়ে ফোবোস অতিক্রান্ত হচ্ছে। তারিখ: ১ আগস্ট ২০১৩। বৃহস্পতি গ্রহের উপগ্রহের আবিষ্কারের পর মঙ্গল গ্রহের উপগ্রহের অস্তিত্ব নিয়ে জল্পনা তৈরি হয়েছিল। শনি গ্রহের বলয় আবিষ্কারের গোপন প্রতিবেদন হিসেবে গ্যালিলিও গ্যালিলেই Altissimum planetam tergeminum observavi ("আমি সবচেয়ে দূরের গ্রহের তিনরকম রূপ পর্যবেক্ষণ করেছি") এই লাতিন বাক্যের অ্যানাগ্রাম smaismrmilmepoetaleumibunenugttauiras ব্যবহার করেছিলেন। ইয়োহানেস কেপলার এর ভুল বিশ্লেষণ করেছিলেন এবং তিনি Salve umbistineum geminatum Martia proles ("হেই, ক্ষিপ্ত যমজ, মার্সের পুত্র") এই লাতিন বাক্যটি পেয়েছিলেন।  অনুসন্ধান  যদিও মঙ্গল গ্রহের অনেক মহাকাশযান ফোবোস ও ডিমোসের উপর চিত্র ও অন্যান্য তথ্য আহরণ করেছিল, অনেক কমসংখ্যক মহাকাশযান এই উপগ্রহদের জন্য তৈরি করা হয়েছে এবং ফ্লাইবাই ও অবতরণ এদের উদ্দেশ্য।  ১৯৮৮ সালে সোভিয়েত ইউনিয়নের ফোবোস কর্মসূচির অধীনে দুটি মহাকাশযান পাঠানো হয়েছিল, কিন্তু বিবিধ সমস্যার জন্য এর কোনোটাই ফোবোস বা ডিমোসের উপর অবতরণ করতে পারেনি (যদিও ফোবোস ২ মহাকাশযানটি সফলভাবে ফোবোস উপগ্রহের আলোকচিত্র তুলেছিল)। পরবর্তীকালে রাশিয়ার ফোবোস-গ্রুন্ত মহাকাশযান ফোবোসের প্রথম স্যাম্পল রিটার্ন মিশন হওয়ার উদ্দেশ্য ছিল, কিন্তু রকেটের সমস্যার জন্য এটি ২০১১ সালে ভূ-কক্ষপথে আটকে গিয়েছিল। মহাকাশযানটিকে পুনরায় সক্রিয় করার চেষ্টা ব্যর্থ হয়েছিল, এবং ১৫ জানুয়ারি ২০১২-এ অনিয়ন্ত্রিত পুনঃপ্রবেশের মাধ্যমে চিলির পশ্চিমদিকে প্রশান্ত মহাসাগরের উপর এটি ধ্বংস হয়েছিল।  তথ্যসূত্র  বিষয়শ্রেণী:মঙ্গলের উপগ্রহ বিষয়শ্রেণী:প্রাকৃতিক উপগ্রহের তালিকা
বুধীচন্দিরন একজন ভারতীয় রাজনীতিবিদ এবং উদগমণ্ডলম আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।   মুখ্যমন্ত্রী জয়ললিতা পাঁচ মাসের সময়কালে তৃতীয় মন্ত্রিসভার রদবদলের অংশ হিসাবে ২০১১ সালের নভেম্বরে বুধীচন্দিরনকে খাদ্যমন্ত্রী পদ থেকে বরখাস্ত করেছিলেন। তিনি অন্যের চেয়ে একটি নির্দিষ্ট গোত্রের পক্ষে ছিলেন বলে অভিযোগ করা হয়েছিল।   ২০১৬ সালের নির্বাচনে এই আসন থেকে আর. গণেশ বিজয়ী হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬
ডেলিয়া জে. হাক আর্কানসাসের একজন রিপাবলিকান রাজ্য বিধায়ক। তিনি আর্কানসাস হাউস অফ রিপ্রেজেন্টেটিভস- এ আরকানসাসের বেন্টন কাউন্টির ১৭তম জেলার প্রতিনিধিত্ব করেন৷ তিনি ১৯৮৫ সাল থেকে জন ব্রাউন বিশ্ববিদ্যালয়ে কাজ করেছেন। তিনি বিবাহিত এবং তার স্বামীর সাথে একটি খামারের মালিক।  তিনি জন ব্রাউন বিশ্ববিদ্যালয় এবং তারপর আর্কানসাস বিশ্ববিদ্যালয় থেকে স্নাতক হন।   তিনি হাউস থেকে অবসর নেওয়া ড্যান এম ডগলাসের অধীনে থাকা আসনটি জিতেছিলেন। তিনি স্কুল পছন্দ সমর্থন করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আর্কানসাস হাউস অফ রিপ্রেজেন্টেটিভের রিপাবলিকান পার্টির সদস্য বিষয়শ্রেণী:আর্কানসাস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন ব্রাউন বিশ্ববিদ্যালয়ের শিক্ষক
রাদু স্তেফানিৎসা বোবোক (; জন্ম: ২৪ এপ্রিল ১৯৯৯; রাদু বোবোক নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।  ২০১৫ সালে, বোবোক রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। দলগতভাবে, বোবোক এপর্যন্ত ১টি শিরোপা জয়লাভ করেছেন, যা তিনি ফারুল কোন্সতানৎসার হয়ে জয়লাভ করেছেন।  প্রারম্ভিক জীবন রাদু স্তেফানিৎসা বোবোক ১৯৯৯ সালের ২৪শে এপ্রিল তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বোবোক জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড়
চীনের প্রধানমন্ত্রী লি চিয়াং এর আমন্ত্রণে, বাংলাদেশের তৎকালীন প্রধানমন্ত্রী শেখ হাসিনা ৮ থেকে ১০ জুলাই, ২০২৪ পর্যন্ত চীন সফর করেন।  জুন মাসে, সাবেক প্রধানমন্ত্রী শেখ হাসিনা ভারত সফর করেছিলেন। তাই এই চীন সফরকেও তার চীন ও ভারতের মধ্যে মধ্যস্থতার সুযোগ খোঁজার একটি প্রচেষ্টা হিসেবে দেখা হচ্ছে।   পটভূমি   ২৪ জুন, বাংলাদেশে প্রধানমন্ত্রী শেখ হাসিনা চীনা কমিউনিস্ট পার্টির আন্তর্জাতিক বিভাগর মন্ত্রী লিউ জিয়ানচাও এর সাথে ঢাকায় সাক্ষাৎ করেন, যিনি একটি প্রতিনিধি দলের নেতৃত্বে বাংলাদেশ সফর করেন।  ৪ জুলাই, ২০২৪ সালে, চীনের পররাষ্ট্র মন্ত্রণালয়ের মুখপাত্র মাও নিং নিয়মিত এক প্রেস কনফারেন্সে জানান যে, প্রধানমন্ত্রী শেখ হাসিনার এই সফর তার নতুন মেয়াদে চীনে প্রথম সফর। দুই নেতা ঐতিহ্যবাহী বন্ধুত্ব আরও গভীর করা, পারস্পরিক উপকারী সহযোগিতা সম্প্রসারণ এবং সাধারণ উদ্বেগের আন্তর্জাতিক ও আঞ্চলিক বিষয়গুলো নিয়ে গভীর মতবিনিময় করবেন। প্রধানমন্ত্রী শেখ হাসিনা চীন-বাংলাদেশ ব্যবসায়িক বাণিজ্য ও বিনিয়োগ সম্মেলনেও অংশগ্রহণ করবেন।   সফরসূচি  প্রধানমন্ত্রী শেখ হাসিনা ৮ জুলাই, ২০২৪ সালে বেইজিং ক্যাপিটাল আন্তর্জাতিক বিমানবন্দর এ পৌঁছান।  ৯ জুলাই, প্রধানমন্ত্রী শেখ হাসিনা এশিয়ান ইনফ্রাস্ট্রাকচার ইনভেস্টমেন্ট ব্যাংকের (এআইআইবি) প্রেসিডেন্ট জিন লিকুয়ান এর সাথে সহযোগিতা ও বিনিয়োগের বিষয়গুলো নিয়ে আলোচনা করেন। এরপর, প্রধানমন্ত্রী শেখ হাসিনা বেইজিংয়ের শাংরি-লা হোটেল এর চীন আন্তর্জাতিক প্রদর্শনী কেন্দ্রে "বাণিজ্য, ব্যবসা ও বিনিয়োগের সুযোগ" বিষয়ক বাংলাদেশ-চীন শীর্ষ সম্মেলনে অংশগ্রহণ করেন। বিকালে, তিনি ওয়াং হুনিং, চীনের জন রাজনৈতিক পরামর্শক সম্মেলনের জাতীয় কমিটির চেয়ারম্যান এর সাথে বেইজিংয়ে সাক্ষাৎ করেন। পরে, প্রধানমন্ত্রী তিয়ানআনমেন স্কোয়ারে জনগণের বীরদের স্মৃতিস্তম্ভ এ মাল্য অর্পণ করেন।  ১০ জুলাই সকালে, প্রধানমন্ত্রী লি চিয়াং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে আলোচনা করেন। আলোচনা শেষে, দুই প্রধানমন্ত্রী নীতি বিনিময়, অর্থনীতি, বাণিজ্য ও বিনিয়োগ, ডিজিটাল অর্থনীতি, পরিদর্শন ও কোয়ারেন্টাইন, স্বাস্থ্যসেবা, শিক্ষা এবং মিডিয়া ক্ষেত্রে বেশ কয়েকটি দ্বিপাক্ষিক সহযোগিতা চুক্তির স্বাক্ষর প্রত্যক্ষ করেন। দুই পক্ষ চীন-বাংলাদেশ এফটিএ নিয়ে যৌথ সম্ভাব্যতা সমীক্ষার সমাপ্তি ঘোষণা করে এবং চীন-বাংলাদেশ বিনিয়োগ চুক্তি আপগ্রেড করার জন্য আলোচনা শুরু করার সিদ্ধান্ত নেয়। দুই পক্ষ ২০২৫ সালকে "চীন-বাংলাদেশ মানবিক বিনিময়ের বছর" হিসেবে মনোনীত করতে সম্মত হয়েছে। বিকালে, চীনের প্রেসিডেন্ট সি জিনপিং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে সাক্ষাৎ করেন। দুই নেতা চীন-বাংলাদেশ সম্পর্ককে একটি "ব্যাপক কৌশলগত অংশীদারিত্বে" উন্নীত করার ঘোষণা দেন।  তথ্যসূত্র  বিষয়শ্রেণী:২০২৪-এ বেইজিং বিষয়শ্রেণী:বাংলাদেশ–চীন সম্পর্ক বিষয়শ্রেণী:চীনে কূটনৈতিক সফর বিষয়শ্রেণী:শেখ হাসিনার প্রধানমন্ত্রিত্ব
thumb|300px|রাডার টপোগ্রাফিতে খাদের ১৮০ কিমি বলয় ধরা পড়েছে। খাদের চূড়াগুরো ঘিরে রয়েছে প্রচুর সিংকহোল যা এখানে একটি প্রাগৈতিহাসিক মহাসাগরীয় অববাহিকার অস্তিত্বের প্রস্তাব করে। (চিত্র: নাসা/জেপিএল-ক্যালটেক) চিকশুলুব খাদ (আ-ধ্ব-ব: [tʃikʃuˈlub]) ইউকাটান উপদ্বীপে মাটির নিচে চাপা পড়ে থাকা একটি প্রাচীন অভিঘাত খাদ। এর কেন্দ্র মেক্সিকোর ইউকাটান অঞ্চলের চিকশুলুবে অবস্থিত। প্রায় ১৮০ কিমি (১১০ মাইল) ব্যাসবিশিষ্ট এই জ্বালামুখটি পৃথিবীতে এ পর্যন্ত নিশ্চিতভাবে আবিষ্কৃত বৃহত্তম সংঘর্ষ কাঠামোগুলোর একটি। যে গ্রহাণু বা ধূমকেতুর আঘাতে এটি তৈরি হয়েছিল তার ব্যাস ছিল অন্তত ১০ কিমি (৬ মাইল)। জ্বালামুখটির নাম রাখা হয়েছে পার্শ্ববর্তী শহরের নামানুসারে। অবশ্য মায়ান ভাষায় এই শব্দের অর্থ "শয়তানের লেজ"।  তথ্যসূত্র   বহিঃসংযোগ   গুগল মানচিত্রে  বিষয়শ্রেণী:অভিঘাত কাঠামো বিষয়শ্রেণী:মেক্সিকোর অভিঘাত খাদ বিষয়শ্রেণী:চকখড়িসদৃশ অভিঘাত খাদ বিষয়শ্রেণী:মহাসাগর
কোটচাঁদপুর আলিয়া কামিল মাদ্রাসা বাংলাদেশের ঝিনাইদহ জেলার কোটচাঁদপুর উপজেলা প্রখ্যাত একটি আলিয়া মাদ্রাসা। ১৯৪২ সালে প্রতিষ্ঠিত এই আলিয়া মাদ্রাসা ঝিনাইদহ জেলার সুপ্রাচীন একটি আলিয়া মাদ্রাসা। বর্তমানে এই মাদ্রাসাটি ইসলামি আরবি বিশ্ববিদ্যালয় অধুভুক্ত একটি মাদ্রাসা। মাদ্রাসাটির বর্তমান অধ্যক্ষের নাম মোঃ বাহরুল ইসলাম।   ইতিহাস  ১৯৪২ সালে আলহাজ আহমদ আলী এলাকার ধর্মপ্রাণ মানুষের সার্বিক সহযোগিতায় মাদ্রাসাটি প্রতিষ্ঠাতি করেন। প্রাথমিকভাবে মাত্র ১০ জন ছাত্র নিয়ে মাদরাসাটি যাত্রা শুরু করে। ১৯৫৪ সালে ঢাকা আলিয়া মাদরাসার অধীন দাখিল ও ১৯৫৬ ইং সালে আলিম শ্রেনী খোলার অনুমতি পাওয়া যায়। ১৯৬০ ইং সালে মাদরাসাটি ফাযিল শ্রেনী খোলার অনুমতির মাধ্যমে শিক্ষাপ্রতিষ্ঠানটির নামকরন করা হয় কোটচাদপুর সিনিয়র মাদরাসা। অতঃপর পর্যায়ক্রমে ১৯৭৭ ইং সালে অত্র মাদরাসায় দাখিল বিজ্ঞান, ১৯৮০ ইং সালে আলিম বিজ্ঞান, ও ১৯৮২ ইং সালে ফাযিল বিজ্ঞান শ্রেনী খোলার অনুমতি লাভ করে। ১৯৮৯ ইং সালে মাদরাসাটিকে কামিল স্তরে উন্নিত করা হয়। শুরু হয় কামিল শ্রেনীতে পাঠদান, সহিহ আল বুখারী, মুসলিম, ইবনে মাজাহ, তিরমিজিসহ সিহাহ সিত্তাহ শিক্ষাদান অব্যহত থাকে। ১৯৯৫ ইং সালে মাদরাসাটিতে কামিল শ্রেনীর একাডেমিক অনুমতি লাভ করে বাংলাদেশ মাদরাসা শিক্ষা বোর্ড থেকে। মাদরাসাটির নাম করন করা হয় কোটচাঁদপুর আলিয়া কামিল মাদরাসা। ২০০৬ সালে সারা দেশের মাদ্রাসা শিক্ষার্থী ও শিক্ষগনের দাবীর প্রেক্ষিতে ফাজিল ও কামিল শ্রেণীর জন্য ইসলামী বিশ্ববিদ্যালয়, বাংলাদেশের অধিভুক্ত করা হয়, এরপর ২০১৬ সালে ইসলামি আরবি বিশ্ববিদ্যালয় প্রতিষ্ঠা লাভ করলে সকল আলিয়া মাদ্রাসাসহ এই মাদ্রাসাও ইসলামি আরবি বিশ্ববিদ্যালয় অধুভুক্ত হয়।    শিক্ষা কার্যক্রম  বর্তমানে মাদরাসাটিতে বিভিন্ন শ্রেনীতে ছাত্র-ছাত্রীর সংখ্যা প্রায় ১৫০০। শিক্ষক ও কর্মচারীর সংখ্যা ৪১ জন । দাখিল ও আলিম শ্রেণীতে বিজ্ঞান ও মানবিক উভয় শাখায় পাঠদান করা হয়। এবং ফাজিল ও কামিল শ্রেণীতে আল কুরআন, আল হাদিস, দাওয়াহ বিভাগ চালু রয়েছে। এই মাদ্রাসার ফলাফল ঝিনাইদহ জেলার মধ্যে উল্লেখযোগ্য।    তথ্যসূত্র   বিষয়শ্রেণী:ঝিনাইদহ জেলার আলিয়া মাদ্রাসা বিষয়শ্রেণী:ঝিনাইদহ জেলার শিক্ষাপ্রতিষ্ঠান বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪২-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা
জিডোভুডিন (আইএনএন) অথবা এজিডোথাইমিডিন (AZT) (একে ZDVও বলা হয়ে থাকে) একটি নিউক্লিওসাইড অ্যানালগ রিভার্স ট্রান্সক্রিপটেজ ইনহিবিটর (NRTI)। এটি একধরনের অ্যান্টিরেট্রোভাইরাল ঔষধ যা এইচআইভি বা এইডস সংক্রমণে ব্যবহৃত হয়ে থাকে।  জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। রেট্রোভির নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।.এইডস থেরাপি. চিকিৎসার আশ্বস্তির প্রথম প্রমাণ. Wright, K. http://www.ncbi.nlm.nih.gov/pubmed/3463865 এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।  জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।জিডোভুডিন রেজিস্ট্যান্ট এইচআইভি. D.J. Jeffries. http://www.ncbi.nlm.nih.gov/pubmed/2500164  এই কম্বিনেশন থেরাপিতে জিডোভুডিনের সাথে প্রায়ই থাকে কমবিভির এবং ট্রাইজিভির। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত।    বাংলাদেশে জিডোভুডিনের মার্কেট প্রিপারেশন  বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:   ট্রেড নেম কমবিনেশন ঔষধ কোম্পানি Avudin® Tablet লামিভুডিন INN ১৫০ mg এবং জিডোভুডিন USP ৩০০ mg/tablet স্কয়ার ফার্মাসিউটিক্যালস লিমিটেড Tivizid ® Tablet অ্যাবাকাভির (সালফেট হিসেবে) ৩০০ mg, লামিভুডিন INN ১৫০ mg এবং জিডোভুডিন USP ৩০০ mg স্কয়ার ফার্মাসিউটিক্যালস লিমিটেড Diavix® লামিভুডিন INN ১৫০ mg এবং জিডোভুডিন USP ৩০০ mg/tablet বেক্সিমকো ফার্মা লিমিটেড Triovix® লামিভুডিন INN ১৫০ mg, জিডোভুডিন USP ৩০০ mg এবং নেভিরাপিন INN ২০০ mg/tablet বেক্সিমকো ফার্মা লিমিটেড   আরও দেখুন   এইচআইভি  এইডস   তথ্যসূত্র   বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:ঔষধ বিষয়শ্রেণী:হেপাটোটক্সিন
অধিকার একটি বাংলাদেশ-ভিত্তিক মানবাধিকার সংস্থা যা ১৯৯৪ সালের অক্টোবরে প্রতিষ্ঠিত হয়েছিল। এটি আন্তর্জাতিক মানবাধিকার ফেডারেশন (এফআইডিএইচ) এর সদস্য ।http://www.fidh.org/-BANGLADESH-ODHIKAR- . Retrieved 20 August 2013. এটি ২০০৩ সাল থেকে একটি বার্ষিক ক্রিয়াকলাপের প্রতিবেদন প্রকাশ করে আসছে, যার মধ্যে আছে বাংলাদেশ–ভারত সীমান্তে হত্যা সংখ্যার বার্ষিক প্রতিবেদন ও গুম হওয়া মানুষের পরিসংখ্যান। অধিকারের উল্লেখযোগ্য কাজ হিউম্যান রাইটস ওয়াচ তাদের ২০১১ সালের বাংলাদেশ বিশ্ব প্রতিবেদনে প্রকাশ করে।  ২০১৮ সালের নভেম্বরে, বাংলাদেশ নির্বাচন কমিশন নির্বাচনের পর্যবেক্ষক হিসাবে অধিকারকে বাতিল করে।  ২০১৩ শাপলা চত্তরে বিক্ষোভ  ১০ জুন ২০১৩ সালে অধিকার মতিঝিল শাপলা চত্তরের অভিযানের বিষয়ে ফ্যাক্ট ফাইন্ডিং রিপোর্ট প্রকাশ করে ছিল। যার দাবি ছিল ৬১ জন মারা গেছেন। তবে ক্ষতিগ্রস্থদের পরিবারের নিরাপত্তাজনিত উদ্বেগের কারণ উল্লেখ করে ক্ষতিগ্রস্থদের নাম প্রতিবেদনে উল্লেখ করতে রাজি হননি।   তথ্যসূত্র   বিষয়শ্রেণী:বাংলাদেশে ভিত্তিক মানবাধিকার সংগঠন বিষয়শ্রেণী:বাংলাদেশে মানবাধিকার বিষয়শ্রেণী:বাংলাদেশে নারীর প্রতি সহিংসতা বিষয়শ্রেণী:১৯৯৪-এ প্রতিষ্ঠিত সংগঠন
শাহজাদ খলিল (     ), (১৯৪৪ – ২৩ ডিসেম্বর ১৯৮৯) ছিলেন একজন পাকিস্তানি টেলিভিশন পরিচালক এবং প্রযোজক ।    ব্যক্তিগত জীবন  শাহজাদ খলিল ১৯৭০ সালে পরিচালক হিসাবে মিউজিক ভিডিও প্রযোজক হিসাবে তার কেরিয়ার শুরু করেছিলেন, এবং তারপরে টেলিভিশন নাটক সিরিয়াল তৈরিতে চলে এসেছিলেন। কয়েকটি প্রকল্পের পরে তিনি পাকিস্তান টেলিভিশন কর্পোরেশন (পিটিভি), লাহোর সেন্টার থেকে করাচি সেন্টারে চলে আসেন।  পাকিস্তান সরকার ১৯৮৬ সালে খলিলকে প্রাইড অফ পারফরম্যান্স অ্যাওয়ার্ড দিয়েছিল এবং তার নামে একটি করাচি রাস্তার নামকরণ করেছিল।   শাহজাদ খলিলের স্ত্রী পাকিস্তানি প্রবীণ টিভি অভিনেত্রী বদর খলিল, তাদের ইব্রাহিম ও উমর নামে দুটি সন্তান রয়েছে।   পেশা  খলিল কেবল একজন বুদ্ধিমান টিভি পরিচালক ছিলেন না, তাঁর দুর্দান্ত ব্যক্তিত্বও ছিল। তিনি পাকিস্তান টেলিভিশনে পরিচালিত নাটকগুলির ফলস্বরূপ খুব অল্প সময়ে খ্যাতি অর্জন করেছিলেন। ১৯৮০ সালে তাঁর টিভি সিরিয়াল তিষরা কিনারার জন্য তিনি প্রথম পরিচালক হিসাবে স্বীকৃতি পেয়েছিলেন, যেখানে সাহিরা কাজমী, উসমান পীরজাদা, রাহাত কাজমী, শফী মোহাম্মদ, ও জামিল ফখরি অভিনীত একাধিক কিংবদন্তি অভিনেতা অভিনয় করেছিলেন। শাহজাদ খলিল যখন তিনি পরিচালিত ‘ বি জামালো’ নাটকে প্রধান চরিত্রে অভিনয় করেছিলেন তখন বদর খলিলের সাথে দেখা হয়েছিল। পরে তারা বিবাহ করে এবং তাদের দুটি সন্তানও হয়।   শাহজাদ খলিলের ক্লাসিক নাটক তানহায়ান ১৯৮৫ সালে প্রচারিত হয়েছিল। এই সিরিয়ালের প্রবীণ অভিনেতাদের মধ্যে রয়েছে: শেহনাজ শেখ, মেরিনা খান, বদর খলিল, আজরা শেরওয়ানি, আসিফ রাজা মীর, বেহরোজ সবজওয়ারী, কাজী ওয়াজিদ, জামশেদ আনসারী, ইয়াসমীন ইসমাইল, দুর্দনা বাট, মোহাম্মদ ইউসুফ, সুলতানা জাফর, সুবহানী বা ইউনাস, এবং ইমতিয়াজ আলী।  তানহাইয়ান লিখেছেন হাসিনা  বলেছেন: "শেহজাদের সাথে কাজ করার অভিজ্ঞতাটি দুর্দান্ত ছিল। তিনি একজন নিখুঁত ভদ্রলোক এবং তাঁর কাজ অত্যন্ত ভাল ছিলেন। "   শাহজাদ খলিল তিশ্রা কিনারাতে শফী মুহাম্মদ শাহ এবং পানাহে সামিনা পীরজাদা প্রমুখ অভিনেতাদের সাথে পরিচয় করিয়ে দিয়েছিলেন, যারা পাকিস্তানি টেলিভিশন শিল্পে সুপারস্টার হয়েছিলেন।   ২০১৪ সালে, যখন তার স্ত্রী বদের খলিল ছেলের সাথে বসবাসের জন্য কানাডায় চলে এসেছিলেন তিনি ডন নিউজের সাথে একটি সাক্ষাত্কারে বলেছিলেন: "পিটিভি তার পঞ্চাশতম বার্ষিকী উদ্‌যাপন করছে; আমি শাহজাদ খলিলের কোনও স্মরণ দেখছি না। মানুষ কি এত সহজে ভুলে যায়? এটা আসলেই বিশ্বাস করতে কষ্ট হয়! "   শাহজাদ খলিল অন্যতম সেরা পাকিস্তানি পরিচালক হিসাবে পরিচিত এবং তাঁর কাজ এবং পাকিস্তানের টেলিভিশনের ইতিহাসে তাঁর ভূমিকার জন্য স্মরণীয় হয়ে থাকবেন।  ২০০৫ সালের প্রথম সিন্ধু নাটক পুরস্কারে পাকিস্তানের টেলিভিশনে তাঁর অসামান্য অবদানের জন্য সিন্ধু টিভি নেটওয়ার্ক একটি বিশেষ পুরস্কার উপস্থাপন করেছিল, আগা নাসির এবং গজনফর আলী উপস্থাপন করেছিলেন।    উল্লেখযোগ্য টেলিভিশন কাজ    তিষরা কিনারা (১৯৮০)   দ্বি জামালো   তানহায়ান (১৯৮৫)    উড়তা আসমান   রশিদ মিনহাস শহীদ   পানাহ   এহসাস   সাগর কা আনসো   মাচা   দস্তক   মরণ  শাহজাদ খলিল ২৩ ডিসেম্বর ১৯৮৯ সালে ৪৫ বছর বয়সে হৃদরোগে আক্রান্ত হয়ে মারা যান। ডিফেন্স হাউজিং অথরিটি কবরস্থানে তাঁর জানাজা অনুষ্ঠিত হয়েছে। তাকে ডিফেন্স কবরস্থান করাচিতে সমাহিত করা হয়।   তথ্যসূত্র    বহিঃসংযোগ      বিষয়শ্রেণী:করাচির ব্যক্তি বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:১৯৮৯-এ মৃত্যু বিষয়শ্রেণী:১৯৪৪-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তানি টেলিভিশন পরিচালক বিষয়শ্রেণী:মুহাজির ব্যক্তি বিষয়শ্রেণী:নিগার পুরস্কার বিজয়ী